stanford-oval/wikipedia huggingface dataset:
Rush Rush

"Rush Rush" (בעברית: "מהר מהר") הוא שיר של הזמרת והרקדנית פאולה עבדול, אשר יצא בתאריך ה-2 במאי 1991 על ידי וירג'ין רקורדס כסינגל הראשון מתוך אלבומה השני. הוא נכתב על ידי פיטר לורד והופק על ידי לורד וורנון ג'פרי סמית'. השיר זכה להצלחה רבה כאשר הגיע למקום ה-9 במצעד האירופאי ולמקום הראשון בארצות הברית.
הצלחה מסחרית

השיר זכה להצלחה רבה בארצות הברית כאשר הגיע למקום הראשון במדינה ושהה שם במשך חמישה שבועות ובכך הפך לשיר הנשי ששהה הכי הרבה שבועות במקום הראשון מאז "Like a Virgin" של מדונה. בנוסף הוא גם שהה חמישה שבועות במקום הראשון במצעד השירים העכשוויים למבוגרים. באירופה השיר גם זכה להצלחה כאשר הגיע למקום ה-9 במצעד האירופאי הכללי.
בסוף שנות ה-90 הוא הוכתר כשיר ה-16 המצליח ביותר לאותו עשור במדינה.
קליפ

הקליפ נעשה בהשראת הסרט מרד הנעורים ואף ישנם בקליפ מספר סצנות שהועתקו מהסרט. בקליפ נראית עבדול עם בן זוגה כאשר גבר אחר מתאהב בה ומנסה לכבוש אותה גם. כתוצאה מכך בן זוגה של עבדול גורם לתקלה ברכבו של אותו הבחור אך הוא קופץ מהרכב שלו ומציל את עצמו לאחר שמבחין שהבלם ברכב לא עובד. בסופו של דבר עבדול בוחרת בבחור שהתאהבה בה ולא בבן וזגה הנוכחי.
מיקומי שיא

|   ‏‏‏  מצעדים ודירוגים (1991)> מדינה |   ‏‏‏  מצעדים ודירוגים (1991)> מצעד |   ‏‏‏  מצעדים ודירוגים (1991)> מיקום שיא |   ‏‏‏  מצעדים ודירוגים (1991)>  |
| --- | --- | --- | --- |
|  אוסטריה | Ö3 אוסטריה טופ 40‏ | 23 |  |
|  אוסטרליה | מצעד הסינגלים האוסטרלי | 2 |  |
|  אירלנד | מצעד הסינגלים האירי | 11 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי ה-R&B\היפ הופ | 20 |  |
|  גרמניה | GfK – טופ 100 | 12 |  |
|  הולנד | מצעד 40 הסינגלים ההולנדיים | 6 |  |
|  הממלכה המאוחדת | מצעד הסינגלים הבריטי | 6 |  |
|  יוון | IFPI Greece | 6 |  |
|  נורווגיה | VG-lista | 9 |  |
|  ניו זילנד | המצעד הניו זילנדי הרשמי | 7 |  |
|  פלנדריה | אולטראטופ 50 | 12 |  |
|  צרפת | SNEP | 24 |  |
|  שוודיה | סוורייטופליסטן | 7 |  |
|   ‏‏‏  מצעדי סוף שנה (1991)> מדינה |   ‏‏‏  מצעדי סוף שנה (1991)> מצעד |   ‏‏‏  מצעדי סוף שנה (1991)> מיקום שיא |   ‏‏‏  מצעדי סוף שנה (1991)>  |
| --- | --- | --- | --- |
|  אוסטרליה | מצעד הסינגלים האוסטרלי | 19 |  |
|  ארצות הברית | בילבורד הוט 100 | 4 |  |
|  גרמניה | GfK – טופ 100 | 46 |  |
|  הולנד | מצעד 40 הסינגלים ההולנדיים | 42 |  |
|   ‏‏‏  מצעדי סוף שנה (1990–1999)> מדינה |   ‏‏‏  מצעדי סוף שנה (1990–1999)> מצעד |   ‏‏‏  מצעדי סוף שנה (1990–1999)> מיקום שיא |   ‏‏‏  מצעדי סוף שנה (1990–1999)>  |
| --- | --- | --- | --- |
|  ארצות הברית | בילבורד הוט 100 | 64 |  |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  ארצות הברית | בילבורד הוט 100 | 77 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| שוודיה (GLF) | זהב | 25,000 |
| ארצות הברית (RIAA) | זהב | 500,000 |
הערות שוליים

↑  The Top 20 Billboard Hot 100 Hits of the 1990s, Billboard (באנגלית)
| פאולה עבדול |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Forever Your Girl • Spellbound • Head Over Heels |  |
| אלבומי רמיקס | Shut Up and Dance: Mixes |  |
| אלבומי אוסף | Greatest Hits • Greatest Hits: Straight Up! |  |
| סינגלים | "Knocked Out" • "The Way That You Love Me • "Straight Up" • "Forever Your Girl" • "Cold Hearted" • "Opposites Attract" • "Rush Rush" • "The Promise of a New Day" • "Blowing Kisses in the Wind" • "Vibeology" • "Will You Marry Me?" • "My Love Is for Real" • "Crazy Cool" • "Ain't Never Gonna Give You Up" • "Dance Like There's No Tomorrow" • "I'm Just Here for the Music" |  |
| סיבובי הופעות | Under My Spell Tour • Total Package Tour • Straight Up Paula! • Paula Abdul: Forever Your Girl |  |
| טלוויזיה | American Idol • Hey Paula • Live to Dance • The X Factor • So You Think You Can Dance |  |
| --- | --- |
בקרת זהויות :  MusicBrainz release group: 0f15ea26-b08e-373d-b902-1b472329b217  MusicBrainz work: c03888b6-2d0f-4a4c-8047-9615e5c10b3a
Imgonnagetyouback

| --- | --- |

 שיר בביצוע טיילור סוויפט
 מתוך האלבום The Tortured Poets Department: The Anthology
 יצא לאור:  19 באפריל 2024
 תאריך הקלטה:  2022–2023
 שפה:  אנגלית
 אורך:  3:42
 חברת תקליטים:  ריפבליק רקורדס
 כתיבה:  טיילור סוויפט, ג'ק אנטונוף
 הפקה:  טיילור סוויפט, ג'ק אנטונוף
"Imgonnagetyouback" (מעוצב באותיות קטנות: "imgonnagetyouback"; בעברית: "אֲנִי הוֹלֶכֶת להשיג אוֹתְךָ בַּחֲזָרָה") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה ב-19 באפריל 2024 לאור חברת התקליטים ריפבליק רקורדס, כרצועה ה-18 מתוך מהדורתו המורחבת, The Anthology Edition, של אלבומה ה-11 של סוויפט, The Tortured Poets Department.
רקע

ב-21 באוקטובר 2022 פרסמה סוויפט את אלבומה העשירי, Midnights, שזכה להצלחה אדירה והפך למוקד התעניינות גדול בקרב כלי התקשורת בעולם. ביום הראשון לצאתו הושמע כ-186 מיליון פעמים בספוטיפיי – שיא כל הזמנים. בשנת 2023 הוציאה את Speak Now (Taylor's Version) ואת 1989 (Taylor's Version) כחלק מפרויקט הקלטת כל ששת אלבומיה הראשונים מחדש עקב מחלוקת המאסטרס שלה עם חברת התקליטים ביג משין רקורדס. ב-4 בפברואר נערך טקס פרסי גראמי ה-66 בו הועמד Midnights לכמה פרסים שונים. כמה ימים לפני הטקס שינתה סוויפט את תמונת הפרופיל שלה ברשתות החברתיות לתצלום בשחור-לבן. מעריצים רבים סברו כי היא עתידה להכריז על מועד הוצאתו של Reputation (Taylor's Version), ההקלטה החוזרת של אלבום האולפן השישי שלה, Reputation‏ (2017), שאופיין באותם צבעים. בד בבד הייתה באתר האינטרנט של סוויפט מעין תקלה, שדיווחה על קוד HTTP‏ 321. בנוסף, נרשם על הצג קוד שגיאה אחר בשם "hneriergrd", שפוענח מאוחר יותר על ידי הסוויפטיז בתהליך אנגרמה כ-"Red herring", מונח המתאר אדם שמנסה להסיח את דעת הקהל מפתרון הבעיה האמיתית. קוד המקור של האתר היה בג'יבריש.
בטקס פרסי גראמי ה-66 זכתה סוויפט בשני פרסים עבור "אלבום הפופ הווקאלי הטוב ביותר" ו"אלבום השנה". בנאום הזכייה הראשון שלה הכריזה על תאריך צאתו של The Tortured Poets Department, וסיפרה כי היא עבדה על יצירתו עוד מ-2022. עטיפתו הרשמית הועלתה לחשבונות השונים שלה ברשתות החברתיות יחד עם צילום של פתק לבן בכתב יד, אשר שילב תרגומים לאנגלית מקוד המקור של אתר האינטרנט ה"תקול" שלה:
וכך אני בודקת את כל ההוכחות / סמל האצולה המוכתם שלי / המוזות שלי נרכשו כמו חבורות / הקמעות והקסמים שלי / צלילי הטיקטוק של פצצות האהבה / הוורידים שלי התמלאו בדיו שחור כזפת / הכל הוגן באהבה ובשירה...

בכבוד רב, יושבת ראש מחלקת המשוררים המעונים.
ב-19 באפריל הכריזה סוויפט בהפתעה על פרסומו של The Tortured Poets Department: The Anthology, אלבום המשך ל-The Tortured Poets Department.‏ "Imgonnagetyouback" הוכלל בגרסה זו כרצועה ה-18.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 28  |  |
|  עולמי | בילבורד גלובל ללא ארצות הברית | 39  |  |
|  אוסטרליה | מצעד הסינגלים האוסטרלי | 23  |  |
|  ארצות הברית | בילבורד הוט 100 | 26  |  |
|  ארצות הברית | מצעד שירי הסטרימינג | 24  |  |
|  ארצות הברית | מצעד השירים הדיגיטליים | 11  |  |
|  ניו זילנד | המצעד הניו זילנדי הרשמי | 30  |  |
|  קנדה | קנדה הוט 100 | 29  |  |
Newgrounds

| --- | --- |

 סוג:  אחסון ופרסום תוכן, בידור
 סלוגן:  Everything, by Everyone (הכל, מאת כולם)
 תקופת הפעילות:  12 ביולי 1995 – הווה (29 שנים) 
 מייסדים:  טום פולפ
 בעלות:  פרטית
 שירותים עיקריים:  אחסון ושיתוף משחקי דפדפן, סרטונים וקובצי אודיו, פורומים
 הרשמה:  אינה דרושה לצפייה בתכנים, אך מעניקה גישה להעלת תכנים ודירוגם וכן פרסום בפורומים הקהילתיים
 www.newgrounds.com
 
Newgrounds (בתעתיק לעברית: ניוגראונדס) הוא אתר שהוקם על ידי טום פולפ ב-1995 לשיתוף, אירוח ודירוג מדיה דיגיטלית כגון משחקי דפדפן, סרטוני וידאו ואנימציות, מוזיקה, ואמנות דיגיטלית.
Newgrounds הגיע לשיא הפופולריות שלו בעשור הראשון של המאה ה-21 כפורטל פלאש, ונחשב בזמנו ל"ביתם של יוצרי פלאש". קהילת היוצרים שטיפח תרמה רבות לתרבות האינטרנט ולמרחב המשחקים העצמאיים בפרט.
תוכן האתר

האתר מארח תוכן המועלה על ידי גולשיו. כל יצירה המועלת לאתר מסווגת לאחד מארבעה פורטלים: משחקים, סרטים, אודיו, ואמנות. משתמשי האתר יכולים להעניק ליצירות דירוג בסולם בין 0 ל-5 כוכבים וכן לפרסם עליהן ביקורות כתובות. כל יצירה המועלה לאתר עוברת תהליך הנקרא "שיפוט". ציון הגולשים הממוצע של היצירה בסוף תקופת השיפוט קובע אם תשמר באתר (תתווסף באופן "רשמי" למאגריו) או תמחק ממנו. יצירה שלא התקבלה לאתר נקראת בלשון הקהילה "blammed".
יצירות אמנות דיגיטלית וקובצי אודיו מסווגות בשיטה אחרת המכונה "סקאוטינג". כלל המשתמשים מסוגלים להעלות יצירות אלו לפרופילים האישיים שלהם, אך רק היצירות ש"נבדקו" (scouted) יופיעו בפורטלים הציבוריים. משתמש שיצירותיו נבדקו ואושרו מקבל את הזכות לבדוק משתמשים אחרים. תהליך זה, יחד עם תהליך השיפוט, מונע מתוכן גנוב ופיראטי, תוכן פוגעני או ספאם להשיג טביעת רגל פומבית באתר.
ניתן לדווח על יצירה מסוימת כפוגענית או כמפרה את תנאי השימוש של האתר. היצירה תועבר לבדיקת מנהלי התוכן ואנשי הצוות של האתר. דיווחים מאת משתמשים מנוסים וותיקים באתר זוכים לתיעדוף גבוה יותר.
דף הבית של Newgrounds מציג יצירות מומלצות ופופולריות מכל ארבעת הפורטלים, וכן פרסים יומיים, שבועיים וחודשיים ליצירות מצליחות. בנוסף, האתר כולל מערכת פורומים בה יכולים משתמשי האתר להתייעץ, להתדיין וכן ליצור פרויקטים קהילתיים הנקראים "collabs" (קיצור של collaboration - שיתוף פעולה). בעוד שמאות שיתופי פעולה מוכרזים בפורומים כל שנה, רק כ-20% מהם יוצאים לאוויר העולם. כמו כן, מחקרים הראו כי אנימטורים בקהילת האתר חשים "תחושת בעלות עזה" על יצירותיהם.
האתר ידוע לשמצה כמארח יצירות אלימות, בוטות, או מגחיכות סוגיות פוליטיות רגישות כגון מקרי טבח בבתי ספר וכן הטאליבן ואוסאמה בן לאדן בשיא מלחמת עיראק. עם זאת, חוקרים טענו שיצירות האתר "מאוזנות יחסית פוליטית, אם כי חסרי ניואנסים".
היסטוריה

בשנת 1991 השיק טום פולפ פאנזין העוסק בקונסולת המשחקים Neo Geo בשם "New Ground" ושלח את גליונותיו לכ-100 חברי מועדון שמקורם בשירות המקוון Prodigy. ארבע שנים לאחר מכן, בשנת 1995, השיק פולפ אתר אינטרנט בשם "New Ground Remix". האתר החל לקבל תשומת לב ציבורית בקיץ 1996, לאחר שפולפ השיק מספר משחקי דפדפן פופולארים בעודו סטודנט באוניברסיטת דרקסטל בפילדלפיה.
בשנת 1999 פרסם פולפ משחק הרפתקאה לדפדפן בשם "Pico's School" (בית הספר של פיקו), הסובב סביב התלמיד פיקו ומסע הנקמה שלו להרוג ילדים גותים על שרצחו את בני כיתתו. המשחק, שאופיין בהומור שחור ואלימות גרפית ופורסם זמן קצר לאחר הטבח בתיכון קולמביין, הפך ללהיט וסייע לבסס את מעמדו של האתר, ששמו שונה ל"Newgrounds". בעקבות ההצלחה, התפטר פולפ מעבודתו, נשר מהאוניברסיטה, והחל לתחזק את האתר במשרה מלאה.
בנוסף לתכני פלאש, האתר טיפח קהילת מפתחים ויוצרים שהתעניינו בפיתוח תכנים אלו, כאשר לחלקם הייתה "השפעה רבה" על תרבות הרשת. כתוצאה מכך, Newgrounds הפך לאחת מקהילות יוצרי הפלאש "הפעילות ביותר באינטרנט האמריקאי" ונראתה כמקום בו מפתחי משחקים עצמאיים יכלו להתחיל את הקריירה שלהם ולהשיג קהל מעריצים. מאידך, משתמשי האתר תוארו כ"בעלי סובלנות נמוכה ליצירות באיכות ירודה". מספר אנימטורים שצברו קהל באתר עברו ממנו ליוטיוב באמצע שנות האלפיים.
פולפ עצמו המשיך ליצור משחקי פלאש ולהעלות אותם לאתר, בין השאר בעזרת יוצרים שהכיר בו. בשנת 2003, בעקבות הצלחת המשחק "Alien Hominid" שפיתח פולפ בשיתוף פעולה עם האמן דן פלאדין, ייסדו השניים יחד עם המפיק ג'ון בייז את חברת המשחקים The Behemoth (אנ') (באנגלית). כמו כן, בשנה זו התרחבו שירותי האתר, והוא החל לארח מוזיקה דיגיטלית.
בשנת 2008 התהדר Newgrounds בכמיליון וחצי משתמשים רשומים ומעל ל-130,000 יצירות. המספרים הללו גדלו ב-2010 ל-2.2 מיליון משתמשים רשומים ולמעלה מ-180,000 יצירות, כאשר רוב היצירות הן סרטי אנימציה קצרים שנוצרו בידי אדם אחד בלבד.
בשנת 2010 דירג מגזין "טיים" את האתר במקום ה-39 ברשימת "50 האתרים הטובים ביותר בעולם" ותיאר אותו כ"אוסף של משחקי דפדפן מצחיקים וחסרי תקנה".
בשנת 2018 לאור שקיעתו של נגן הפלאש וסוגיות האבטחה שסבבו אותו, החל צוות Newgrounds לעודד את משתמשיו להעלות יצירות בפורמט HTML5 ועדכן את האתר על מנת לתמוך בפורמט החדש. בסוף אותה שנה, לאחר שהנהלת טאמבלר אסרה על העלאת תכנים למבוגרים לפלטפורמה, ראה האתר עלייה חדה במספר הנרשמים החדשים.
בקיץ 2019 השיק האתר נגן מדיה חדש בשם "Newgrounds Player", שביכולתו להפעיל תוכני פלאש באופן בטוח ובכך לשמר את מורשתם.
בשנת 2020, יצא משחק הקצב Friday Night Funkin' לאור. המשחק הועלה במקור ל-Newgrounds, פותח על ידי יוצרים ותיקים של האתר וכולל מספר דמויות קהילתיות המזוהות עמו. המשחק הפך לתופעת רשת ואף הפיל את שרתי האתר בגלל עומס תעבורה.
היסטוריה > תופעות רשת שהופיעו לראשונה באתר > סרטונים וסדרות רשת

All your base are belong to us (2001)
Xiao Xiao (2001)
Madness Combat (2002)
Numa Numa (2004)
Salad Fingers (2004)
The Ultimate Showdown of Ultimate Destiny (2005)
Charlie the Unicorn (2006)
היסטוריה > תופעות רשת שהופיעו לראשונה באתר > משחקי דפדפן

Pico's School (1999)
Alien Hominid (2002)
Super Smash Flash (2006)
Flash Element TD (2007)
Meat Boy (2008)
Henry Stickmin (סדרת משחקים, 2008-2015)
Aether (2009)
Faith Fighter (2009)
Spewer (2009)
The Room Tribute (2010)
Abobo's Big Adventure (2012)
Dys4ria (2012)
Friday Night Funkin' (2020)
הערות שוליים

↑  שון בקלו, Newgrounds, Medium, ‏28 בדצמבר 2014
↑  טום פולפ, Newgrounds Wiki: About Newgrounds, Newgrounds
1 2  Reply All, #105 At World's End, Gimlet, ‏21 בספטמבר 2017
1 2  Richard C. Moss, The rise and fall of Adobe Flash, Ars Technica, ‏7 ביולי 2020
1 2  קורת לות'ר, קווין זיגלר, קלי קיין ואחרים, Predicting successful completion of online collaborative animation projects, ACM
1 2  קורט לות'ר, איימי ברוקמן, Leadership in online creative collaboration, ACM
↑  קסנדרה ואן בורן, Critical Analysis of Racist Post-9/11 Web Animations, Taylor & Francis
↑  Mikhail Fiadotau, View of Growing old on Newgrounds: The hopes and quandaries of Flash game preservation, First Monday
1 2 3  טום פולפ, Newgrounds Wiki: History, Newgrounds
↑  Fiadotau, Mikhail (באוגוסט 2020). "View of Growing old on Newgrounds: The hopes and quandaries of Flash game preservation". First Monday. 5 (8). doi:10.5210/fm.v25i8.10306. נבדק ב-30 באפריל 2021. {{cite journal}}:  (עזרה)
↑  Darlington, Joseph (22 במאי 2018). "Techno-Wizardry and movie magic: the trace of labour (or lack thereof) in 3D digital animation". Information, Communication & Society. 21 (9): 1258. doi:10.1080/1369118X.2018.1476571. נבדק ב-30 באפריל 2021. {{cite journal}}:  (עזרה)
↑  TIME, 50 Best Websites 2010, Time.com, ‏25 באוגוסט 2010
↑  טום פולפ, HTML5 Games & Pumpkin Carving, Newgrounds, ‏18 באוקטובר 2012
↑  Dr. Aparajita Sharma, Is Tumblr shutting down? No. But there’s exodus and Newgrounds is gaining from it, PiunikaWeb, ‏22 בנובמבר 2018
↑  סקיילר כהן, Friday Night Funkin' Week 7 Reveal Crashes Newgrounds, GameRant, ‏18 באפריל 2021
לוגו האתר בין השנים 2005–2018, המציג את קמע האתר, טנקמן.
באנר לאירוע השנתי "Pico Day", המציג את מגוון הדמויות המקוריות שיצרה קהילת האתר.
טום פולפ, 2007
All Bad

All Bad (בעברית: הכל גרוע) הוא סינגל שהוקלט על ידי הזמר-יוצר הקנדי ג'סטין ביבר, מתוך אלבום האוסף השני שלו, Journals. השיר יצא לאור ב-11 בנובמבר 2013, על ידי חברות התקליטים איילנד רקורדס, RBMG וסקולבוי רקורדס, כסינגל השישי מתוך אלבום האוסף.
עם יציאתו נכנס השיר אל המקום ה-50 במצעד הבילבורד הוט 100.
רקע וכתיבה

את השיר כתב ביבר עם ריאן טובי ואנדרה האריס והוא הופק על ידי האריס גם כן. את כל עטיפות הסינגלים שיצאו מן האלבום פרסם ביבר ברשתות החברתיות, ואת העטיפה הזו ספציפית פרסם בעמוד האינסטגרם הרשמי שלו.
ב-PopCrush קיבל השיר ציון של שלושה וחצי כוכבי זהב מתוך חמישה בסך הכל.
רשימת השמעה

הורדה דיגיטלית
3:02 - "All Bad"
מיקומי שיא

|   ‏‏‏  מצעדים ודירוגים (2013)> מדינה |   ‏‏‏  מצעדים ודירוגים (2013)> מצעד |   ‏‏‏  מצעדים ודירוגים (2013)> מיקום שיא |   ‏‏‏  מצעדים ודירוגים (2013)>  |
| --- | --- | --- | --- |
|  אוסטריה | Ö3 אוסטריה טופ 40‏ | 45 |  |
|  אירלנד | מצעד הסינגלים האירי | 24 |  |
|  ארצות הברית | בילבורד הוט 100 | 50 |  |
|  גרמניה | GfK – טופ 100 | 61 |  |
|  דנמרק | היטליסטן | 2 |  |
|  הולנד | מצעד 40 הסינגלים ההולנדיים | 14 |  |
|  הממלכה המאוחדת | מצעד הסינגלים הבריטי | 34 |  |
|  ולוניה | אולטראטופ 40 | 29 |  |
|  ספרד | PROMUSICAE | 22 |  |
|  פלנדריה | אולטראטופ 50 | 23 |  |
|  צרפת | SNEP | 55 |  |
|  קנדה | קנדה הוט 100 | 26 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| ארצות הברית | 11 בנובמבר 2013 | הורדה דיגיטלית | איילנד |  |
STS-41-G

STS-41-G הייתה המשימה ה-13 בתוכנית מעבורות החלל של נאס"א. והמשימה השישית של מעבורת החלל צ'לנג'ר.
המשימה הייתה השנייה שנחתה הישר במרכז החלל קנדי, פלורידה.
צוות

מפקד המשימה:ארצות הברית רוברט קריפן (Robert Crippen)
טייס:ארצות הברית ג'ון מקברייד (Jon A. McBride)
מומחית משימה:ארצות הברית קתרין סאליבן (Kathryn D. Sullivan)
מומחית משימה:ארצות הברית סאלי רייד (Sally K. Ride)
מומחה משימה:ארצות הברית דייוויד ליסטמה (David C. Leestma)
מומחה מטען:קנדה מארק גרנאו (Marc Garneau)
מומחה מטען:ארצות הבריתאוסטרליהפול סקאלי-פאואר (Paul D. Scully-Power)
צוות > צוות גיבוי

מומחה מטען: רוברט טריסק (Robert Thirsk)
המשימה

משימה זו של הצ'לנג'ר שוגרה ללא תקלות ב-5 באוקטובר 1984 בשעה 7:03 בבוקר, לפי שעון מזרח ארצות הברית.
על סיפונה של המעבורת היו 7 חברי צוות - המספר הרב ביותר של אנשי צוות עד אותה תקופה בטיסה בודדת.
חברי הצוות על המעבורת כללו את מפקד המשימה, רוברט קריפן שהייתה זו טיסתו ה-4 בתוכנית מעבורות החלל ושהשתתף בעבר בטיסת STS-7, STS-1 ו-STS-41-C, הטייס ג'ון מקברייד, שלושת מומחי המשימה קתרין סוליבן, סאלי רייד ודייוויד ליסטמה ושני מומחי המטען פול סקולי-פאואר ומארק גרנאו, האזרח הקנדי הראשון שהשתתף בתוכנית המעבורות. זו הייתה הפעם הראשונה ששתי נשים משתתפות יחד באותה המשימה. האסטרונאוטית, קתרין סוליבן, הייתה לאישה הראשונה שמבצעת הליכת חלל, כשהיא ושותפה דייוויד ליסטמה ביצעו הליכת חלל של 3 שעות.
9 שעות לאחר השיגור, נפרס בהצלחה והוצב במקומו הלוויין שמודד את הקרינה על-פני כדור הארץ (Earth Radiation Budget Satellite) בעזרת זרוע ה-RMS. לוויין זה  שמשקלו 2307 ק"ג היה הראשון בסדרה של שלושה לוויינים שמודדים את הקרינה המתקבלת מהשמש והחלל.
משימה נוספת שבוצעה היא תפעול ה-Shuttle Imaging Radar-B או בקיצור SIR-B.‏ SIR-B, היה חלק ממטען הניסוי OSTA-3 וכלל מצלמה שתצלם את כדור-הארץ. מצלמה נוספת MAPS מדדה את כמות זיהום האוויר.
מומחה המטען סקולי-פאואר, שהועסק על ידי מעבדת המחקר של הצי, ביצע שורה של ניסויים הקשורים לאוקיינוגרפיה תצפיתית. גרנאו הקנדי ביצע מספר ניסויים עבור ממשלת קנדה הקשורים ברפואה, אטמוספירה, אקלים, חומרים וניסויים רובוטיים.
STS-41-G, נחתה ב-13 באוקטובר 1984 בשעה 12:26 לפי שעון מזרח ארצות הברית (לאחר 8 ימים, 5 שעות 23 דקות ו-33 שניות) והייתה למשימה השנייה שנוחתת במרכז החלל קנדי.
ראו גם

משימות מעבורות החלל
STS-42

STS-42 הייתה המשימה ה-14 של הדיסקברי וה-45 בתוכנית מעבורות החלל של נאס"א ששוגרה ב-22 בינואר 1992 ונמשכה שמונה ימים. המטרה העיקרית של המשימה הייתה חקירת השפעת חוסר משקל על אורגניזמים שונים.
צוות

מפקד:רונלד גרייב
טייס: סטפן אוסוולד
מומחה משימה: נורמן ת'אגארד
מומחה משימה: ויליאם רדי
מומחה משימה: דייוויד הילמרס
מומחה מטען: קנדה רוברטה בונדר
מומחה מטען: גרמניה אולף מרבולד
תיאור המשימה

השיגור היה מתוכנן לשעות הבוקר, אך נדחה במספר שעות בגלל תנאי מזג האוויר באתר השיגור. תא המעטן של המעברות כלל בין היתר International Microgravity Laboratory-1 שפותחה על ידי סוכנות החלל האירופית. הצוות הבין לאומי חולק ל-2 משמרות. הם עסקו במחקרים שונים בתחום השפעת חוסר כבידה על בני אדם ויצורים חיים אחרים. כמו כן בוצעו ניסויים בגידול גבישים. תוכנית שהיית המעבורת בחלל הוארכה ביום במטרה לאפשר לסיים את התוכנית המדעית.
הנחיתה בוצע ב-30 בינואר בבסיס חיל האוויר אדוארדס. ב-16 בפברואר המעבוות חזרה למרכז החלל קנדי.
ראו גם

משימות מעבורות החלל
STS-45

STS-45 הייתה המשימה ה-11 של האטלנטיס וה-46  בתוכנית מעבורות החלל של נאס"א. שוגרה ב-24 באפריל 1992 ונמשכה קרוב לתשעה ימים.
הצוות

מפקד: ארצות הברית צ'ארלס פ' בולדן
טייס: ארצות הברית בריאן דאפי
מפקדת מטען: ארצות הברית ד"ר קתרין ד' סאליבן
מומחה משימה: ארצות הברית דייוויד סי. ליסטמה
מומחה משימה: ארצות הברית/בריטניה מייקל פול
מומחה מטען: ארצות הברית ביירון ליכטנברג
מומחה מטען: בלגיה דירק פרימאוט
המשימה

STS-45 הייתה משימה מדעית, שערכה 12 ניסויים שונים מטעם מספר מדינות: ארצות הברית, צרפת, גרמניה, בלגיה, שווייץ, הולנד ויפן. זו הייתה המשימה הראשונה שנשאה את המעבדה האטמוספירית ליישומים ומדע (ר"ת באנגלית: ATLAS-1) שהייתה חלק של תוכנית EOS. היא הורכבה בתא המטען של המעבורת, ובה תשתית לביצוע  12 ניסויים בתחומי כימיה אטמוספירית, קרינת השמש, פיזיקה של פלזמה בחלל, ואסטרונומיה בתחום העל-סגול.
השיגור תוכנן במקור ל־23 במרץ, אך נדחה ביום עקב דליפת מימן נוזלי וחמצן נוזלי בחלקה האחורי של המעבורת בזמן התדלוק. לאחר בחינה הנדסית, השיגור אושר ביום שלמחרת.
המשימה הוארכה ביום אחד לעומת התכנון המקורי, כדי להשלים ניסויים מדעיים.
במשימה זו טס האסטרונאוט הבלגי הראשון.
המעבורת נחתה בשלום במרכז החלל קנדי בפלורידה, ב-2 באפריל.
לאחר הנחיתה, התגלה נזק בפנל מספר 10 במגן החום של שפת הכנף הימנית, ככל הנראה כתוצאה מפגיעת אשפת חלל.
ראו גם

משימות מעבורות החלל
STS-46

STS-46 הייתה המשימה ה-12 של אטלנטיס וה-49 בתוכנית מעבורות החלל של נאס"א ששוגרה ב-31 ביולי 1992 ונמשכה קרוב לשמונה ימים.
הצוות

מפקד: לורן שרייבר
טייס: אנדרו אלן
מומחה משימה: ג'פרי הופמן
מומחה משימה: פרנקלין צ'אנג-דיאז
מומחית משימה: מרשה אייבינס
מומחה משימה: שווייץ קלוד ניקולייה
מומחה מטען: איטליה פרנקו מלרבה
תיאור המשימה

המשימות העיקריות של הטיסה היו פעילויות שקשורות עם חללית European Retrievable Carrier (EURECA) שפותחה על ידי סוכנות החלל האירופית וחללית Tethered Satellite System (TSS-1) שפותחה על ידי סוכנות החלל האיטלקית. חללית EURECA שוחררה מתא המטען ביום שני של הטיסה. אמנם היא לא הצליחה להגיע למסלול המתוכנן בגובה של כ-500 ק"מ. לאחר מציאת פתרון לבעיה, החללית הגיע למסלול המתוכנן ביום השישי של המשימה. החללית הוחזרה לכדור הארץ בשנת 1993 במהלך טיסה STS-57.
חללית TSS-1 שוחררה ביום השלישי. היא הייתה קשורה עם המעברות על ידי כבל. בגלל הבעיות עם הכבל היא לא הצליחה להתרחק ב-20 ק"מ מהמעבורת והמרחק היה 250 מ' בלבד. לאחר מספר ניסיונות לשחרר את הכבל, סוכם להחזיר את החללית לתא המטען של המעבורת. ניסיון נוסף עם חללית TSS-1 בוצע במהלך טיסת STS-75.
בנוסף לכך בוצעו מספר ניסויים נוספים.
ב-8 באוגוסט המעבורת נחתה במרכז החלל קנדי כמתוכנן.
ראו גם

משימות מעבורות החלל
הערות שוליים

↑  שוגרה המעבורת "אטלנטיס", חדשות, 2 באוגוסט 1992
| משימות מעבורת החלל אטלנטיס |
| --- | --- | --- |
| משימות | STS-51-J • STS-61-B • STS-27 •STS-30 • STS-34 • STS-36 • STS-38 • STS-37 • STS-43 • STS-44 • STS-45  • STS-46 • STS-66 • STS-71 • STS-74 • STS-76 • STS-79 • STS-81 • STS-84 • STS-86 • STS-101 • STS-106 • STS-98 • STS-104 • STS-110 • STS-112 • STS-115 • STS-117 • STS-122 • STS-125 • STS-129 • STS-132 • STS-135 |  |
Rush (סרט)

| --- | --- |

 בימוי:  רון הווארד 
 הופק בידי:  אריק פלנר, רון הווארד, אנדרו איטון, בריאן גרייזר, פיטר מורגן 
 תסריט:  פיטר מורגן 
 עריכה:  דניאל פ. הנלי, מייק היל, מייק היל 
 שחקנים ראשיים:  כריס המסוורת'   דניאל בריהל   אוליביה ויילד   אלכסנדרה מריה לרה   נטלי דורמר
 מוזיקה:  הנס צימר 
 צילום:  אנתוני דוד מנטל 
 מדינה:  גרמניה, ארצות הברית, הממלכה המאוחדת 
 חברת הפקה:  Working Title Films, Cross Creek Pictures, Exclusive Media, Imagine Entertainment, Revolution Films 
 חברה מפיצה:  ProVideo, Bioscop, 01 Distribution, סרטי יוניברסל, סטודיו-קאנל UK, נטפליקס 
 שיטת הפצה:  וידאו על פי דרישה 
 הקרנת בכורה:  12 בספטמבר 2013 
 משך הקרנה:  123 דק' 
 שפת הסרט:  אנגלית 
 סוגה:  סרט פעולה, סרט ספורט, סרט ביוגרפי, סרט דרמה 
 תקציב:  38 מיליון דולר
 הכנסות:  92.8 מיליון דולר (10 בינואר 2019)
 הכנסות באתר מוג'ו:   rush2013
 פרסים:  פרס באפט"א לעריכה הטובה ביותר (מייק היל) 
 www.rushmovie.com
 דף הסרט ב־IMDb
 
Rush הוא סרט קולנוע המבוסס על סיפור היריבות הספורטיבית בין ג'יימס האנט, נהג מרוצי הפורמולה 1 הבריטי וניקי לאודה, נהג המרוצים האוסטרי במהלך עונת 1976 של האליפות. התסריט נכתב בידי פיטר מורגן ובוים על ידי רון הווארד. כריס המסוורת' הופיע בתפקיד הראשי כג'יימס האנט. דמותו של לאודה גולמה על ידי השחקן דניאל בריהל. הסרט הוקרן לראשונה ב-2 בספטמבר 2013.